Covid-19: Só lyk jongste statistiek‘n Kliënt besoek ‘n winkel in Plettenbergbaai. (Foto: David Ritchie/ANA) Dr. Zweli Mkhize, die minister van gesondheid, het Maandagaand die jongste Covid-19-statistiek vir Suid-Afrika bekend gemaak. Altesaam 7 220 gevalle van die koronavirus is teen Maandagaand in Suid-Afrika aangemeld met 2 746 persone wat teen 2 Mei 2020 reeds herstel het. Nog sewe persone is oorlede en dit bring die dodetal op 138 te staan. Altesaam 257 541 toetse is tot dusver gedoen, waarvan 128 149 deur die privaat sektor en 129 392 deur die openbare sektor gedoen is. Altesaam 11 794 toetse is die afgelope 24 uur hanteer. Mkhize het gesê ses van die sterfgevalle is in die Wes-Kaap aangemeld en een in KwaZulu-Natal. “Op 2 Mei 2020 was 411 mense landswyd gehospitaliseer,” het Mkhize verduidelik. “Dit verteenwoordig ongeveer 5% van alle Covid-19-pasiënte en vergelyk met die hospitalisasiekoers in China. Ons dodetal bly stabiel op ongeveer 1,9% sedert die eerste sterfgeval aangemeld is. Dit is laer as die wêreldwye gemiddeld wat, volgens die Wêreldgesondheidorganisasie, op 3,4% staan.” Provinsiale statistiek: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.